Hondo (cinta)

:*Iste articlo ye sobre un western estausunidense de 1953; ta atros usos, se veiga *'Hondo***.

***Hondo**'' (títol orichinal, estrenada en [[Aragón]] con ixe meso títol) ye una [[cinta]] de [[cine de western]] de [[cine estausunidense]] estrenada l'anyo [[1953]] dirichida por [[John Farrow]] seguntes un [[guión adaptau]] por [[James Edward Grant]] (basau en ''The Gift of Cochise'', un relato curto publicau en a revista ''[[Collier's]]'' por [[Louis L'Amour]] en [[1952]]), con una [[banda sonora orichinal]] de [[Hugo W. Friedhofer]] y [[Emil Newman]], una [[dirección de fotografía]] de [[Robert Burks]], [[Louis Clyde Stoumen]] y [[Archie J. Stout]], una [[producción cinematografica]] de [[Robert M. Fellows]] y [[John Wayne]] ta las [[Productora cinematografica|productoras]] ''[[Batjac Productions]]'' y ''[[Wayne-Fellows Productions]]'' y un [[elenco]] d'o cual en fan parte, entre d'atros [[actor]]s [[John Wayne]], [[Geraldine Page]], [[Ward Bond]], [[Michael Pate]], [[James Arness]], [[Rodolfo Acosta]], [[Leo Gordon]], [[Tom Irish]], [[Lee Aaker]], [[Paul Fix]], [[Rayford Barnes]], [[Frank McGrath]], [[Morry Ogden]] y [[Chuck Roberson]]. Cal mencionar que como lo radache s'eslongó mas d'o tiempo previsto y lo director Farrow se trobaba obligau por un contracto a dirichir una atra cinta, as escenas finals d'ista cinta fuoron filmadas por [[John Ford]], qui no amanixe en os títols de credito d'a cinta.

''Angie Lowe'' vive en a suya [[grancha]] con o suyo fillo de 6 anyos cuan i plega ''Hondo Lane'' a piet. ''Hondo'' ye un soldau de [[Caballería]] de l'[[exercito estausunidense]] que ha perdiu o suyo [[caballo]] y demana a ''Angie'' de mercar-ne-le uno, ufrindo-se ta treballar ta ella bel tiempo ta pagar-lo. ''Angie'' accepta y encara que repite de contino que su mariu tornará bien luego, ''Hondo'' descubre por bels indicios que a lo menos fa semanas que ye absent d'a grancha. ''Hondo'' preba de convencer a ''Angie'' de que l'acompanye porque los [[apaches]] son bien amán de dentrar en guerra pero ''Angie'' diz que éls tienen un alcuerdo particular con os apaches y que no los atacarán, pero ''Hondo'' no lo creye asinas y li diz que él heba viviu bel tiempo con os apaches y que yera casau con una apache y los conoix bien. Tanimientres, ''Angie'' decide remanir-ie. Cuan i plega en a grancha ''Vittorio'', lo chefe apache, y un d'os apaches toca a ''Angie'', lo fillo de 6 anys, ''Johnny'', li dispara. Encara que falla, ''Vittorio'' queda impresionau por a suya valentía y decide convertir a ''Johnny'' en o suyo chirmano de sangre, decindo-le a la mai que un nino apache como agora lo ye ''Johnny'' amenista tener un pai que li ensenye tot. ''Hondo'' que ha plegau en o fuerte a on heba de plegar-ie, se baralla con ''Ed Lowe'', qui se queixa d'a poca protección de l'exercito enta los colonos, parando cuenta dimpués que ye lo mariu d**Angie*. A lo día siguient, *Ed* l'acusa d'haber-li robau o suyo caballo en veyer a marca d'o suyo rancho, y cuan *Hondo* se defiende mientres marcha ta tornar o caballo, intenta matar-lo, veyendo-se obligau *Hondo* a disparar contra él, matando-lo. Simultaniament, *Vittorio* li fa un ultimatum a *Angie*: como lo suyo mariu ye convenciu de que ha muerto, li da un plazo ta que aoareixca u la casará con un apache. Pero cuan os apaches troban a *Hondo* con una fotografía de *Johnny* (que li ha pillau a *Ed*), obliga a iste a combatir contra un apache. En resultar vencedor *Hondo*, los apaches lo levan enta lo rancho, a on *Angie* afirma que ye su esposo.

A cinta s'ambienta en [[Nuevo Mexico]] en bel momento indeterminau d'alto u baixo los [[anyos 1880]], y las suyas escenas se filmoron en [[Fredonia (Arizona)|Fredonia]], [[Patagonia (Arizona)|Patagonia]] y [[Sasabe (Arizona)|Sasabe]] ([[Arizona]]) y bels puestos en [[Utah]] en os [[Estaus Unius]] y [[Camargo (Chihuahua)|Camargo]] y [[San Francisco de Conchos]] ([[Chihuahua]]) en [[Mexico]].

Ye una cinta que ha recibiu bellas nominacions a premios cinematograficos, en destacando dos nominacions a los [[Premios Oscar]] ([[Premio Oscar a la Millor Actriz Segundaria|Millor Actriz Segundaria]] y [[Premio Oscar a lo Millor Argumento|Millor Argumento]]) en a suya [[28ena edición d'os Premios Oscar|28<sup>ena</sup> edición]].

== Elenco ==


== Se veiga tamién ==
* [[Cine en 1953]].
* [[Cintas de 1953]].

== Referencias ==


== Vinclos externos ==
*  [https://www.imdb.com/title/tt0045883/ *Hondo*] en [[Internet Movie Database]].
*  [https://www.rottentomatoes.com/m/hondo *Hondo*] en [[Rotten Tomatoes]].
*  [https://www.tcm.com/tcmdb/title/78289/enwp *Hondo*] en [[TCM Movie]].
*  [https://catalog.afi.com/Catalog/moviedetails/53544 *Hondo*] en l*'American Film Institute Catalog* de l*'American Film Institute''.